Исаты Мæхæмæт

Исаты Измаилы фырт Мæхæмæт (, иронау йæ мыггаг фыста куыд Исати«Ирæф»: Исати  Мæхæмæт. МАДТÆЛОН ÆВЗАГ НАЦИЙÆН Æ УОД, Æ ЗÆРДÆ ’Й; 1928-æм азы 5 мартъийы, Лескены хъæу — 2011-æм азы 20 июны, Мæскуы) у Уæрæсейы æвзагиртасæг, иранистикæ, интерлингвистикæ æмæ этнолингвистикæйы специалист.

 Цардафыст 
Каст фæцис Ленинграды университет. Ахуыргонд фылдæр зындгонд у куыд иранист, ирон æвзаджы дыгурон диалект иртасæгИсаты Мæхæмæты монографи «Дигорский диалект осетинского языка». 1966. Ацы темæйыл ныффыста бирæ иртасæн куыстытæ. Ноджы ма уый архайы къорд æндæр фарстайыл: социолингвистикæ, этнолингвистикæ, Уæрæсейы æвзæгты кæрæдзийы ’хсæн архайд. Исайы-фырт уыдис бирæ ахæм темæтыл фыст куыстыты сæргълæууæг.

Исаты Мæхæмæт ма у эсперантойы цалдæр ахуыргæнæн чиныджы автор. 1979–1989 азты уый уыдис Советон эсператистты ассоциацийы сæргъы. Йæ зонадон сæргълæудæй хъахъхъæд æрцыдысты эсперантологийыл фыст диссертацитæ.

1990–1997 азты Исайы фырт куыста, «Уырыссаг æвзаг национ скъолайы» (уырыс. «Русский язык в национальной школе»), зæгъгæ, уыцы журналы сæйраг редакторæй.

Йæ фæстаг азты дæргъы куыста куыд Уæрæсейы зонæдты академийы Æвзагзонынады институты сæйраг зонадон кусæг.

 Фиппаинæгтæ 

Категори:Уæрæсейы лингвисттæ
Категори:Иранисттæ
Категори:Эсперантисттæ
Категори:Лескены чи райгуырдис, уыдон
Категори:Мæскуыйы чи амардис, уыдон